
                                                   Anexa la Raportul de specialitate nr. SC2021-34477/14.12.2021
JUDETUL TIMIS

MUNICIPIUL TIMISOARA 

SERVICIUL JURIDIC 

15.12.2021
AVIZ

la Raportul de specialitate privind aprobarea rectificări bugetului de venituri si cheltuieli pentru anul 2021,

ca urmare a prelungirii cesiunii către SC HORTICULTURA SA a contractului nr. SC2016-18327/26.07.2016

încheiat de către Municipiul Timișoara cu Societatea Drumuri Municipale Timișoara

aprobat prin H.C.L. nr. 273/13.07.2021 și a H.C.L. nr. 380/26.10.2021
Având în vedere Raportul de specialitate nr. SC2021-34477/14.12.2021 privind aprobarea rectificări bugetului de venituri si cheltuieli pentru anul 2021, ca urmare a prelungirii cesiunii către SC HORTICULTURA SA a contractului nr. SC2016-18327/26.07.2016 încheiat de către Municipiul Timișoara cu Societatea Drumuri Municipale Timișoara aprobat prin H.C.L. nr. 273/13.07.2021 și a H.C.L. nr. 380/26.10.2021, însoțit de Referatul de aprobare a proiectului de hotărâre privind oportunitatea demersului;
Având în vedere solicitarea S.C. HORTICULTURA S.A. înregistrată la Primăria Municipiului Timişoara cu nr. CT2021-6768/14.12.2021;

Având în vedere prevederile Legii nr. 31/1990 privind societăţile comerciale, modificată şi completată;
Conform art.4 alin.1 lit.c) din O.G. nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, ”Bugetele de venituri şi cheltuieli ale operatorilor economici se aprobă prin hotărâre a consiliului local, judeţean, respectiv a Consiliului General al Municipiului Bucureşti pentru operatorii economici prevăzuţi la art. 1 lit. c) la care persoanele juridice prevăzute la art. 1 lit. b) sau instituţiile publice locale sunt acţionari unici ori deţin direct sau indirect o participaţie majoritară”.
Potrivit art.6 alin.1 din O.G. nr. 26/2013 ”Operatorii economici prevăzuţi la art. 4 alin. (1) lit. a)-c) prezintă, în vederea aprobării, după consultarea prealabilă a organizaţiilor sindicale, bugetul de venituri şi cheltuieli însoţit de anexele de fundamentare, întocmite în conformitate cu prevederile legale în vigoare, organelor administraţiei publice centrale ori locale, după caz, în subordinea, în coordonarea, sub autoritatea sau în portofoliul cărora se află, în termen de 45 de zile de la intrarea în vigoare a legii anuale a bugetului de stat sau a aprobării bugetelor locale ale comunelor, oraşelor, municipiilor, sectoarelor municipiului Bucureşti, judeţelor sau municipiului Bucureşti, după caz”.
În considerarea competențelor Consiliului local, stabilite conform prevederilor art. 129 alin. (3), lit. d ), exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii;
Arătăm că art. 5 alin. 1 din OUG nr. 119/1999 privind controlul intern şi controlul financiar preventiv, stipuleaza clar că ”persoanele care gestionează fonduri publice sau patrimoniul public au obligaţia să realizeze o buna gestiune financiară prin asigurarea legalităţii, regularităţii, economicităţii, eficacităţii şi eficientei în utilizarea fondurilor publice şi în administrarea patrimoniului public”.
Având în vedere dispoziţiile Legii nr. 24/2000 privind normele de tehnică legislativă pentru elaborarea actelor normative;
Având în vedere cele de mai sus, se avizează favorabil raportul de specialitate nr. SC2021-34477/14.12.2021 privind aprobarea rectificări bugetului de venituri si cheltuieli pentru anul 2021, ca urmare a prelungirii cesiunii către SC HORTICULTURA SA a contractului nr. SC2016-18327/26.07.2016 încheiat de către Municipiul Timișoara cu Societatea Drumuri Municipale Timișoara aprobat prin H.C.L. nr. 273/13.07.2021 și a H.C.L. nr. 380/26.10.2021.
Menționăm că prezentul aviz nu privește procedura de elaborare, fundamentare, rectificare și verificare a bugetul de venituri şi cheltuieli pentru anul 2021 al SC HORTICULTURA SA și nu se substituie avizului de legalitate al Secretarului General al Municipiului Timişoara, reglementat de art. 243 alin.1 lit.a, din OUG nr. 57/2019 privind Codul administrativ.
Prezentul aviz are ca premisa legalitatea si valabilitatea inscrisurilor care au generat prezenta documentatie, nu obligă la emiterea actelor administrative ulterioare şi nu înlocuieşte obligaţia structurilor competente de a analiza documentaţia din punct de vedere al atribuţiilor ce le incumbă.

